**Գավառ համայնքի ղեկավար Գուրգեն Մարտիրոսյանի ուղերձը սեպտեմբերի 1-ի՝ Գիտելիքի եվ դպրության օրվա առթիվ**

Սիրելի՛ աշակերտներ և ուսանողներ, հարգարժան մանկավարժներ․

Շնորհավորում եմ ձեզ՝ Գիտելիքի և դպրության օրվա, ինչպես նաև նոր ուսումնական տարվա մեկնարկի առթիվ։

Վստահ եմ, որ սիրով ու անհամբերությամբ եք սպասում այս օրվան։ Լիահույս եմ, որ դուք էլ կարևորում եք գիտելիքի դերը ձեր կյանքում ու աշխարհի առաջընթացի գործում։

Ուզում եմ, որ լրջագույնս մոտենաք կրթության հարցին, անեք հնարավորը ուսյալ մարդ դառնալու համար, քանի որ մեր համայնքի ու մեր պետության բարեկեցության ու անվտանգության գրավականը հենց ուսյալ սերունդն է։

Այս գիտակցումո՛վ առաջ շարժվեք, երբե՛ք մի ծուլացեք ու բոլոր ջանքերը ներդրեք՝ ուսման ճանապարհին գիտելիքներ ձեռք բերելու գործում։

Առանձնակի սիրով շնորհավորում եմ առաջին դասարանցիներին և առաջին կուրսեցիներին, ձեզ բարի երթ եմ մաղթում, տա Աստված, որ դուք ապրեք ու սովորեք խաղաղ ու բարեկեցիկ հայրենիքում, պիտանի մարդիկ դառնաք, և մենք ձեզանով հպարտանալու շատ առիթներ ունենանք։

Լավ սովորեք, լավ մարդիկ դարձեք և շենացրեք ու հզորացրեք մեր հայրենիքը։

Օրվա առթիվ շնորհավորում եմ նաև ուսուցիչներին և պրոֆեսորադասախոսական կազմին։ Ձեր նվիրական ու պատասխանատու գործում մաղթում եմ ուժ ու տոկունություն, սեր ու նվիրում։

Սիրելի՛ հայրենակիցներ, ևս մեկ անգամ շնորհավորում եմ օրվա առթիվ և մաղթում ամենայն բարիք․․․

**Լավագույն մաղթանքներով՝ Գավառ համայնքի ղեկավար՝**

**Գուրգեն Երվանդի Մարտիրոսյան**